el el en en en el el en en el el el zh en en el en en el el el el el el el el el el el el el en el el el el el el el el el el en el el fr el el el el el el el el el el el el el el el el el el el el el el el el el el en
Το Black Shark 2 κυκλοφόρησε τον Μάρτιο και ξεκάθαρα είναι ένα από τα καλύτερα gaming smartphones που βρίσκουμε στην αγορά. Ωστόσο, η εταιρεία άρπαξε την ευκαιρία να ενσωματώσει τον Snapdragon 855+ σε μία “νέα” συσκευή, το Black Shark 2 Pro.
Ουσιαστικά, το Black Shark 2 Pro είναι ένα μικρό update της βασικής έκδοσης. Αρχικά, έχει τον Snapdragon 855+ που επικεντρώνεται στις gaming performance και UFS 3.0 αποθηκευτικό χώρο. Έπειτα, η Black Shark έκανε βελτιώσεις στον σχεδιασμό με δύο επιπλέον RGB φώτα στην πίσω μεριά και αντικατέστησε τον αισθητήρα της δεύτερης κάμερας με έναν 13MP, έναντι 12MP που έχει ο προκάτοχος του.
Στην μπροστά πλευρά βρίσκουμε την ίδια AMOLED οθόνη των 6,39 ιντσών, FHD+ ανάλυση, και στερεοφωνικά ηχεία. Επίσης, η Black Shark βελτίωσε την ταχύτητα απόκρισης αφής μειώνοντας τον χρόνο στα 34,7ms από 43,5ms. Φυσικά, ο UD fingerprint sensor παρέμεινε στη θέση του.
Στο εσωτερικό του Black Shark 2 Pro, εκτός από τον Snapdragon 855+, υπάρχουν 12GB μνήμη RAM, 128GB ή 256GB χώρο αποθήκευσης, και τη νέα αναβαθμισμένη υδρόψυξη 3.0 η οποία έχει υδρόψυκτη πλακέτα μαζί με σωλήνα για ακόμη καλύτερη απόδοση. Όλα αυτά είχαν ως αποτέλεσμα το gaming smartphone να τινάξει το AnTuTu στον αέρα και να συγκεντρώσει 500.610 πόντους.
Ήρθε της λυπητερής, η οποία δεν είναι καθόλου άσχημη. Η μικρή έκδοση του Black Shark 2 Pro με τα 128GB αποθηκευτικό χώρο κοστίζει CNY2.999 ή περίπου 390€, ενώ για τον διπλάσιο χώρο αποθήκευσης πληρώνει κανείς CNY3.499 ή περίπου 450€. Το gaming smartphone θα γίνει διαθέσιμο στην Κίνα στις 2 Αυγούστου και θα έρχεται σε τέσσερα χρώματα, .
Ελπίζουμε να έρθει σύντομα στην Ελλάδα, αλλιώς πιστεύουμε ότι αξίζει και η αγορά από κινέζικο ηλεκτρονικό κατάστημα, φυσικά με κάποια μέθοδο που σου γλιτώνει το τελωνείο. Το σίγουρο είναι ότι το Black Shark 2 Pro έβαλε τα γυαλιά στις συσκευές της κατηγορίας και είναι το πιο VFM gaming smatphone της αγοράς.
Το Android Q έχει πραγματικά ψαγμένο Easter Egg
Το Huawei Nova 5i Pro σε τιμές Κίνας είναι VFM
Χάρης Αναγνωστόπουλος Προβολή όλων των άρθρων
Τρελός με την τεχνολογία, λάτρης του Android και υποστηρικτής της αλήθειας που κρύβεται εκεί έξω. Σε αυτό εδώ το site μοιράζεται την αγάπη του για το Android, αντικειμενικά.
Αφήστε μια απάντηση Ακύρωση απάντησης
Η ηλ. διεύθυνση σας δεν δημοσιεύεται. Τα υποχρεωτικά πεδία σημειώνονται με *
Αποθήκευσε το όνομά μου, email, και τον ιστότοπο μου σε αυτόν τον πλοηγό για την επόμενη φορά που θα σχολιάσω.